95. Krasnojarski jalaväepolk

95. Krasnojarski jalaväepolk oli Venemaa Keisririigi armees aastatel 1796–1918 tegutsenud sõjaväeüksus, mis paiknes Liivimaa kubermangus Tartus. Polk kuulus 24. jalaväediviisi.

Krasnojarski jalaväepolk moodustati 1863. aastal Pihkva polgust HelsingisNõmmik, Tõnis, Vaimulikud kaitsejõududes: Eesti kaitseväe kaplaniteenistus ja selle eellugu, Tartu 2005, lk 331 ja paiknes 1893. aastast Tartus Allee tänava idapoolses ääres, Emajõe Tammoru idanõlvaku kasarmutes – hilisemates Kalevi üksiku jalaväepataljoni Lembitu kasarmutes.

1897. aasta 1. mail toimus Puka raudteejaama lähedal Aakres raske raudteeõnnetus, kus hukkus Tartus paiknenud 95. Krasnojarski jalaväepolgu 56 sõjaväelast, 2 konduktorit ning ühe veltveebli abikaasa koos kahe lapsega, raskelt vigastada sai 43 sõjaväelast, kergemalt 3 ohvitseri ja 125 alamväelast. Hukkunud maeti 3. mail Tartu Raadi kalmistule, kuhu neile püstitati mälestusmärk.Suurimad rongiõnnetused Eesti 140-aastasel raudteel, 3. NOVEMBER 2010

22. jaanuaril 1905 (vkj) alanud streigiga Pärnu Waldhofi tselluloosivabrikus ja rahutuste ning rüüstamisega linnas viidi Pärnusse 95. Krasnojarski jalaväepolgu rood, 13. ja 16. roodu alaliseks paiknemiseks linnas ehitati 1906. aastal kasarmud (A. H. Tammsaare puiestee 70), mida polgu nimetuse tõttu nimetati Krasnojarski kasarmuteksKrasnojarski ehk Lembitu kasarmute lugu, Pärnu Postimees, 14.09.2004.

Vaata ka
Tartu Krasnojarski polgu kirik

Viited

Välislingid
95-й пехотный Красноярский полк, Русская Эстония
95-й пехотный Красноярский полк, Участие в боевых действиях, gwar.mil.ru

Kategooria:Tartu ajalugu
Kategooria:Venemaa keisririigi sõjandus‎
Kategooria:Liivimaa kubermang